open-index/open-wikipedia-markdown huggingface dataset:
பிளாவியா பென்னட்டா

**பிளாவியா பென்னட்டா ** (*Flavia Pennetta*; பிறப்பு: 25 பெப்ரவரி 1982) இத்தாலிய தொழில்முறை டென்னிசு விளையாட்டாளர் ஆவார். 17 ஆகத்து 2009 அன்று இத்தாலியின் முதல் பத்து மகளிர் ஒற்றையர்  வீராங்கனைகளில் ஒருவராக விளங்கினார்; 28 பெப்ரவரி 2011 அன்று இத்தாலியின் மகளிர் இரட்டையர்  விளையாட்டாளர்களில் முதல்வராக முன்னேறினார். 2015ஆம் ஆண்டின் அமெரிக்க ஓப்பனில் வெற்றி கண்டதன் மூலம் பெருவெற்றித் தொடர்  ஒற்றையர் வாகையாளருமாவார். தமது வாழ்நாளின் ஒரே பெருவெற்றித் தொடர் வெற்றியை அடுத்து டென்னிசு ஆட்டத்திலிருந்து தமது ஓய்வை அறிவித்துள்ளார்.

பென்னட்டா ஆட்டவாழ்வில் பதினோரு முறை மகளிர் டென்னிசு சங்க ஒற்றையர் பட்டங்களை வென்றுள்ளார். இவற்றில் 2014 இந்தியன் வெல்சு போட்டியின்போது உலகளவில் மூன்றாம் நிலைக்குள்ளிருந்த இருவரை வென்று இக்கோப்பையைக் கைப்பற்றினார். பெடரேசன் கோப்பை ஆட்டங்களில் இவர் இத்தாலியின் முதன்மை போட்டியாளராக விளங்கினார். இத்தாலி நான்கு முறை (2006,  2009–10, 2013 ஆண்டுகளில்) இக்கோப்பையை வெல்வதற்கு பெரிதும் துணையாக இருந்துள்ளார்.

பெருவெற்றித் தொடர் ஒற்றையர்  நாயகிகளான ஜஸ்டின் ஹெனின், மேரி பியர்சு, மார்டினா ஹிங்கிஸ், அமேலி மாரெசுமோ, வீனஸ் வில்லியம்ஸ், இசுவெத்லனா குசுநெட்சோவா, விக்டோரியா அசரென்கா, சமந்தா ஸ்டோசர், லீ நா, பெத்ரா கிவிதோவா  மற்றும் மரியா சரப்போவா போன்ற பலரை வென்றுள்ளார். வீனசு வில்லியம்சை அடுத்தடுத்த மூன்று ஆட்டங்களில் வென்ற ஏழே பெண்களில் இவரும் ஒருவர். இரட்டையர் ஆட்டங்களில் தனது முதல் பெருவெற்றித் தொடர் வெற்றியை 2011இல் பெற்றார்; அவ்வாண்டு ஆஸ்திரேலிய ஒப்பனில் கிசெலா டுல்கோவுடன் இணைந்து கோப்பையை வென்றார்.  தவிரவும் 2005 ஆண்டு அமெரிக்க இரட்டையர் இறுதியாட்டத்திலும்  2014ஆம் ஆண்டு  அமெரிக்க இரட்டையர் இறுதியாட்டத்திலும் ஆடியுள்ளார். சென்ற ஆண்டு இவரது இரட்டையர் இணையராக மார்டினா ஹிங்கிஸ் இருந்தார். 2015ஆம் ஆண்டில் அமெரிக்க ஓப்பன் இறுதியாட்டத்தில் தனது நாட்டு சகா இராபெர்த்தொ வின்ச்சியை வெற்றி கண்டு தமது முதல் பெருவெற்றித் தொடர் வெற்றியை  பதிவு செய்தார். இந்த இறுதியாட்டத்தின் முடிவில் இந்தப் பருவத்தின் இறுதியிலிருந்து தாம் ஆட்டத்திலிருந்து விலகவிருப்பதாக அறிவித்தார்.

24 சனவரி 2007 அன்று அன்றைய இத்தாலியக் குடியரசுத் தலைவர் கார்லோ அசெக்லியோ சியாம்பி பென்னட்டாவிற்கு குடியரசின் சீர்மிக்க விருதினை (*Knight of Order of Merit of the Republic*) வழங்கி கௌரவித்தார்.
## மேற்சான்றுகள்

## வெளி இணைப்புகள்

* Official website
* Flavia Penneta and Gisela Dulko on Twitter
* 

பகுப்பு:இத்தாலிய விளையாட்டு வீரர்கள்
பகுப்பு:பெண் டென்னிசுக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
உதம்பூர்

உதம்பூர் (Udhampur), இந்தியாவின் சம்மு காசுமீர் மாநிலத்தின், உதம்பூர் மாவட்டத்தின் தலைமையிடம் மற்றும் நகர் மன்றம் ஆகும். இந்தியாவின் இராணுவ  முக்கியத்துவம் வாய்ந்த இடங்களில் ஒன்றாகும். சம்மு காஷ்மீர் முன்னாள் மன்னர் இராஜா உத்தம் சிங் பெயரால் இந்நகரம் அமைந்துள்ளது. சம்மு காஷ்மீரின் மாநிலத்தின் நான்காவது பெரிய நகராகும். இந்திய இராணுவத்தின் தரைப்படை மற்றும் விமானப்படையின் வடக்கு கட்டளை அலுவலகத்தின் தலைமையகம் உதம்பூரில் அமைந்துள்ளது. 

## நிலவியல்
ஜம்மு மண்டலத்தின், இமயமலையின் சிவாலிக் மலைத்தொடரில், 2480 அடி உயரத்தில் உதம்பூர் அமைந்துள்ளது. ஜம்மு நகரத்திலிருந்து 68 கி மீ தொலைவிலும், கட்ராவிலிருந்து 23 கி. மீ., தொலைவிலும் அமைந்துள்ளது.

## நிர்வாகம்
உதம்பூர் நகரம் 22 நகர் மன்ற உறுப்பினர்களைக் கொண்ட குழுவால் நிர்வகிக்கப்படுகிறது.

## வானிலை
கோடைக் காலத்தில் அதிகூடி 40 பாகை செல்சியஸ் வெப்பமும், குளிர்காலத்தில் மைனஸ் 2 முதல் 0 பாகை செல்சியஸ் வெப்பமும் காணப்படும். ஆண்டு சராசரி மழைப் பொழிவு 130 செண்டி மீட்டர் ஆகும். பெப்ரவரி மற்றும் மார்ச் மாதங்களில் அதிக பனிப்பொழிவு காணப்படுகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கீட்டின்படி உதம்பூர் நகரத்தின் மக்கட்தொகை 1,82,778 ஆகும்.  அதில் ஆண்கள்  66% ம் பெண்கள் 34% அடங்குவர்.  இந்நகரில் இந்திய இராணுவத்தின் வடக்கு தலைமையகம் உள்ளதால் ஆண்களின் எண்ணிக்கை அதிகமாக உள்ளது.
எழுத்தறிவு விகிதம் 88%. இந்நகரில் 74% மக்கள்இந்து சமயத்தையும், இஸ்லாம், 25% மக்கள் இஸ்லாமையும், 1% மக்கள் சீக்கிய சமயத்தையும்  கடைப்பிடிக்கப்பிடிக்கின்றனர். சமயங்கள். 

## போக்குவரத்து

### சாலைப் போக்குவரத்துகள்
நான்கு வழிகள் கொண்ட தேசிய நெடுஞ்சாலை எண் 1 எ உதம்பூரை  இந்தியாவின் பிற பகுதிகளுடன் இணைக்கிறது. பேருந்துகள் உதம்பூரின் முதன்மை போக்குவரத்து வண்டிகளாகும். 

### தொடருந்து சேவைகள்
தியாகி கேப்டன் துஷார் மகாஜன் உதம்பூர் தொடருந்து நிலையம்  ஜம்மு மற்றும் இந்தியத் தலைநகரம் புதுதில்லியுடன் இணைக்கிறது.

## மேற்கோள்கள்

16. Pingla Mata Shrine&nbsp;— Pingla Mata Cave is situated in Village Pinger of Ramnagar Tehsil in Udhampur District.
## இதனையும் காண்க
* ஜம்மு-பாரமுல்லா இருப்புப் பாதை
* ஜம்மு-பூஞ்ச் இருப்புப் பாதை

## வெளி இணைப்புகள்
*  உதம்பூர் இணையதளம்
* Vaishno Devi Shrine

பகுப்பு:ஜம்மு காஷ்மீர்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:உதம்பூர் மாவட்டம்
பொய்க்கலவி

[right|thumb|[தேனீப்போலி நுதலி *Ophrys speculum* ()]]
**பொய்க்கலவி** என்பது விலங்குகளின் பாலுறவுச் செற்பாட்டையொத்த நிகழ்வுகளைக்குறிக்கும். ஆனால் இவற்றின்போது மெய்யான கலவியேதும் ஏற்படாது. பொதுவாக மகரந்தக்காவி யொன்று மலருடன் உடலுறவுகொள்ளமுயலுவதையே இவ்வாறு குறிப்பர். சில மலர்கள் இதற்கென பெண் இணையைப்போன்ற தோற்றத்தைக் கொண்டு தக்கவாறு வேதிக்குறிப்புகளையும் தொடுவணர்வையும் தருமாறு அமைந்துள்ளன. இவ்வகையான போலியொப்புருபெறுதலை பௌயன்னிய போலியொப்புரு என்பர்.

மந்தாரைகள் பொதுவாக பொய்க்கலவியின் துணையுடன் இனப்பெருக்கம் செய்கின்றன. இவை புல்லியிதழ்களிழோ, அல்லியிதழ்களிலோ அமைந்திருக்கும் சுரப்பிகளிலிலிருந்து பூச்சிகளின் பாலுணர்வு மணமிகளைப்போன்ற சுரப்பிகளை வெளியிடுகின்றன. தேனீ, குளவி போன்ற மகரந்தக்காவிகள் இவற்றினால் கவரப்பட்டு மலர்களுடன் உறவாடுகின்றன. அப்போது மகரந்தம் ஒரு மலரிலிருந்து மற்றொரு மலருக்கு எடுத்துச்செல்லப்படுகிறது. இதனால் மகரந்தச்சேர்க்கை ஏற்பட்டு செடி இனப்பெருக்கம் செய்கிறது.

பொதுவாக மகரந்தக்காவிப்பூச்சிகளுக்கு இதனால் பெரிய இழப்பெதுவும் இல்லையெனினும் சில மகரந்தக்காவிகள் அதிகமான விந்தை இதில் வீணாக்குவதால் அவற்றின் இனப்பெருக்கம் பாதிக்கப்படுகிறது. ஆகையால் அவை தங்கள் பெண்ணினத்தை அடையாளங்காணுவதில் கூர்ப்படைகின்றன. அதேவேளை மலர்களும் ஒப்புருவாக வளர்கின்றன.

விந்தும் முட்டையும் உடலுக்கு வெளியே இணைசேரும் விலங்குகள் சிலவற்றில் ஆணும் பெண்ணும் கலவியில் ஈடுபடுவதுபோல இறுகப்பற்றித் தழுவி உறவாடுவதையும் பொய்க்கலவி என்பர். குறிப்பாகத் தவளைகளில் இவ்வாறான தழுவலுறவின்போது ஒரே நேரத்தில் ஆணின் விந்தும் பெண்ணின் முட்டையும் வெளிப்பட்டு சேர்ந்து கருவாகின்றன. இதே போல் சில நட்சத்திர மீன் இனங்களிலும் நடைபெறுவதுண்டு.

சில பறவையினங்களில் ஆணும் பெண்ணுமோ அல்லது ஒருபால் பறவைகளுமோ ஒன்றின்மேலேறி அமர்வதை பொய்க்கலவி என்பர்.

## குறிப்புகளும் மேற்கோள்களும்

பகுப்பு:பாலியல் நடத்தைகள்
பகுப்பு:பாலுணர்வு
சூரபத்மன்

right|thumb|250px|சூரவதம்
**சூரபதுமன்** என்பவன் காசியபர் என்ற முனிவருக்கும் மாயை என்ற பெண்ணிற்கும் பிறந்த முதல் மகனாவான். மாயைக்கு தாரகன் மற்றும் சிங்கமுகன் என வேறு மகன்மார் உண்டு. சூரபத்மன் பதுமகோமளை எனும் பெண்ணைத் திருமணம் செய்து கொண்டார். சூரபத்மன் - பதுமகோமளை தம்பதியினருக்கு பாநுகோபன் என்ற மகனும் பிறந்தார்.

## கந்த புராணம்

கந்தபுராணம் படி இவன் சிவனிடம் 1008 அண்டங்களை ஆளும் வரத்தையும், சிவனின் வழி வந்தவர்களைத் தவிர வேறு யாரும் தன்னை அழிக்கக் கூடாது என வரம் பெற்றான். சூரபதுமன் எனபவன் சூரன்+பதுமன் ஆகிய இருவரின் ஒன்றிணைந்த உருவம். அதையே திருமுருகாற்றுப்படையும் கூறுகிறது.

இவன் இவ்வரம் பெற்ற போது சிவன் தட்சிணாமூர்த்தி கோலத்தில் ஆழ்ந்த தவத்தில் இருந்தார். அவரின் தவத்தை கலைப்பவர்களுக்கு மரணம் நிச்சயம் என அனைத்து கடவுள்களும் அறிந்திருந்ததால் யாரும் அவரின் தவத்தை கலைக்க முடியாது. அவர் தவத்தில் இருக்கும் வரை அவர் வழியில் குழந்தையும் வராது என்றெண்ணிய சூரபதுமன் இவ்வரத்தைப் பெற்றான்.

தேவர்களின் வற்புறுத்தலால் மன்மதன் அவர் தவத்தைக் கலைக்க மன்மதனை தனது நெற்றிக்கண் கொண்டு சிவன் எரித்து விட்டார். அதன் பிறகு சிவனின் முகத்தில் உள்ள நெற்றிக்கண்களிலிருந்து முருகன் தோன்றி சூரபதுமனை வதம் செய்தார்.

முருகன் சூரபதுமனை அழித்ததை கந்த சஷ்டி விழாவாக தமிழகத்தில் தற்போதும் கொண்டாடுகின்றனர்.

## மேற்கோள்கள்


பகுப்பு:இந்து தொன்மவியல் மாந்தர்
பகுப்பு:அசுரர்
அலுமினியம் ஆக்சைடு உற்பத்தி செய்யும் நாடுகளின் பட்டியல்

**அலுமினியம் ஆக்சைடு உற்பத்தி செய்யும் நாடுகளின் பட்டியல்** (*list of countries by aluminium oxide production*) பிரித்தானிய நில அளவைத் துறை 2006 ஆம் ஆண்டின் உற்பத்தி செய்யப்பட்ட அலுமினாவின் தரவுகள் அடிப்படையில் யூன் 2008 இல்  தயாரிக்கப்பட்டது.

அலுமினியம் ஆக்சைடு என்பது Al2O3 என்ற மூலக்கூற்று வாய்ப்பாடுடன் உள்ள அலுமினியத்தின் ஓர் ஈரியல்பு ஆக்சைடு ஆகும். சுரங்க, பீங்கான தொழில்துறைகள் மற்றும் பொருளறிவியல் துறையினர் பொதுவாக இதை **அலுமினா** என்றும் **அலாக்சைட்டு** என்றும் குறிப்பிடுவார்கள். பாக்சைட்டு தாதுவில் இருந்து பேயர் முறையில் அலுமினா தயாரிக்கப்படுகிறது. அலுமினாவின் மிகமுக்கியமான உப்யோகம் அலுமினியம் தயாரிப்பது ஆகும். இதனுடைய கடினத்தன்மை காரணமாக உராய்வுப் பொருளாகவும், உயர் உருகுநிலை காரணமாக ஒளிவிலகு பொருளாகவும் பயன்படுத்தப்படுகிறது.

## மேற்கோள்கள்

## வெளி இணைப்புகள்
*British Geological Survey complete list

பகுப்பு:அலுமினியம் சேர்மங்கள்
பகுப்பு:கனிமம் உற்பத்தி செய்யும் நாடுகளின் பட்டியல்கள்
பகுப்பு:அலுமினியம்
யோன் மெட்சிங்கர்

**யோன் டொமினிக் அந்தனி மெட்சிங்கர்** (Jean Dominique Antony Metzinger) என்னும் முழுப்பெயர் கொண்ட **யோன் மெட்சிங்கர்** (யூன் 24, 1883 – நவம்பர் 3, 1956) 20ம் நூற்றாண்டின் முக்கியமான பிரெஞ்சு ஓவியரும், கோட்பாட்டாளரும், எழுத்தாளரும், திறனாய்வாளரும், கவிஞரும் ஆவார். இவர், அல்பர்ட் கிளெய்சு (Albert Gleizes) என்பவருடன் சேர்ந்து கியூபிசத்துக்கான கோட்பாடு அடிப்படைகளை உருவாக்கினார். 1900க்கும் 1904க்கும் இடைப்பட்ட இவரது தொடக்ககால ஆக்கங்கள் யோர்ச் சோரா, என்றி எட்மன்ட் குரொசு ஆகியோரின் புது-உணர்வுப்பதிவுவாதப் பாணியின் செல்வாக்குக்கு உட்பட்டிருந்தன. 1904க்கும், 1907க்கும் இடையில் செசானியக் கூறுகளைக் கொண்ட பிரிப்பிய, போவியப் பாணிகளிலான ஆக்கங்களை உருவாக்கினார். இவை முன்கியூபிசத்தின் முதற் சில ஆக்கங்களுக்கு வழிகோலின.

1908 இலிருந்து வடிவங்களைப் பட்டைமுகங்களாகக் காட்டும் சோதனைகளில் ஈடுபட்டார். இப்பாணியே விரைவில் கியூபிசம் எனப்படும் பாணியானது. கியூபிசத்தில் இவரது தொடக்ககால ஈடுபாடு இவரை ஒரு செல்வாக்குள்ள ஓவியராகவும், முதன்மையான கோட்பாட்டாளராகவும் இனம்காட்டியது. பல்வேறு பார்வைநிலைகளில் இருந்து ஒரு பொருளைப் பார்ப்பதற்காக அப்பொருளைச் சுற்றி நகர்வதான கருத்துரு முதன் முதலாக 1910ல் வெளியிடப்பட்ட மெட்சிங்கரின் Note sur la Peinture என்னும் கட்டுரையில் கையாளப்பட்டது. கியூபிசத்தின் தோற்றத்துக்கு முன்னர் ஓவியர்கள் ஒற்றைப் பார்வை நிலையில் இருந்தே தமது ஆக்கங்களை உருவாக்கினர். மெட்சிங்கரே முதன் முறையாக அவரது Note sur la peinture இல் வெளி காலம் ஆகிய இரு சூழல்களிலும் தொடர்ச்சியானதும், அகவயமானதுமான பொருட்களின் அநுபவங்களைப் பிரதிநிதித்துவம் செய்வதில் ஆர்வத்தை உருவாக்கினார்.

## மேற்கோள்கள்

பகுப்பு:ஓவியர்கள்
பகுப்பு:1883 பிறப்புகள்
பகுப்பு:1956 இறப்புகள்
பெகாசசு

**பெகாசசு** (Pegasus) என்னும் **பறக்கும் குதிரை**( பண்டைய கிரேக்கம் : Πήγασος, Pēgasos; இலத்தீன் : Pegasus) என்பது ஒரு கற்பனை உயிரினம் ஆகும். கிரேக்கத் தொன்மவியலில்  இடம் பெற்றுள்ள இந்தக் குதிரை   தூய வெள்ளை நிறத்தில், சிறகு உள்ள தெய்வீக குதிரை ஆகும்.

## பெகாசின் கதை
பாம்புகளை தலையில் கொண்ட மெடூசாதான் இதன் தாய். பிறக்கும்போதே அதன் அம்மா மெடூசா இறந்துவிட்டாள் இதனால் பெகாசசை கட்டுப்படுத்த யாருமே இல்லை எனும் நிலை ஏற்பட்டது. இதனால், முரட்டுத்தனம்மிக்க உயிரினமாகப் பெகாசசு விளங்கியது.

கிரேக்கத் தொன்மத்தில் இடம்பெற்ற ஒரு வீரனான பெல்லரோபான் என்பவன் முரட்டுத்தனமிக்க இந்த பெகாசசை அடக்கி, அதை வாகனமாக பயன்படுத்திக்கொண்டான். இந்த இருவரும் சேர்ந்து பல சாகசங்களைச் செய்தனர். பலரைக் கொன்ற ஆபத்தான சிமேரா என்ற கொடிய விலங்கை பெல்லரோபான் பெகாசசில் சவாரி செய்து கொன்றான்.

இந்நிலையில் யாருமே செல்லக் கூடாது எனத் தடைவிதிக்கப்பட்டிருந்த ஒலிம்பஸ் மலைச் சிகரத்தில் பெல்லரோபான் பெகாசசுடன் சவாரி செய்தான். அப்படிப் போக முயன்றதால் பெல்லரோபானை சியுசு கடவுள் தண்டிக்கும்விதமாக பெகாசசிலிருந்து கீழே தள்ளிவிட்டார். இதனால் பெல்லரோபானுக்குக் காலில் ஊனம் அடைந்தான். பிறகு ஒலிம்பசு மலையில் பெகாசசுக்கு சியுசு கடவுள் மின்னலைப் பிடித்து அதன் ஆற்றலை கொண்டுவந்து தரும் வேலையைத் தந்தார்.

## தோற்றம்
கிரேக்கப் புராணக் கதைகள் மூலமாகப் பிரபலமானது "பெகாசஸ்". தூய வெள்ளை நிறம் கொண்டு பறவை போல சிறகுகள் உள்ள குதிரை பெகாசஸ்.

## சின்னம்
இரண்டாம் உலகப் போரில் பிரிட்டன் நாட்டினர் பயன்படுத்திய பாரசூட்டுகளில் பெல்லரோபான், பெகாசசு மீது அமர்ந்திருக்கும் படம் சின்னமாகப் பயன்படுத்தப்பட்டது.

## மேற்கோள்கள்

பகுப்பு:கற்பனை உயிரினங்கள்
பகுப்பு:கிரேக்கத் தொன்மவியல்
பகுப்பு:குதிரைகள்
பல்லேகலை

**பல்லேகலை** (*Pallekele*, ) எனப்து இலங்கையின் கண்டி நகரின் ஒரு புறநகராகும். கண்டி நகரில் இருந்து 8 கி.மீ. தூரத்த்கில் அமைந்துள்ளது.

இங்கு முத்தையா முரளிதரன் பன்னாட்டுத் துடுப்பாட்ட அரங்கம், கண்டி திரித்துவக் கல்லூரியின் ரக்பி விளையாட்டரங்கு, இலங்கை பன்னாட்டு பௌத்த கல்விக்கழகம் ஆகியன அமைந்துள்ளன. இங்குள்ள **ஆயோஜன கம அருள்மிகு ஸ்ரீ முத்துமாரியம்மன் திருக்கோயில்** பிரபலமானது .இவ்வாலயம் மிக பிரம்மாண்ட திருக்கோயிலாக திகழ்கின்றது. அத்துடன் ஆயோஜனகம பாரதி விளையாட்டு கழகம் உள்ளது. இப்பிரதேசத்து பாடசாலைகள் க.வ. வாணி தமிழ் வித்தியாலயம் மற்றும் க. வ. விவேகநந்தா தமிழ்  மகா வித்தியாலயம் போன்றவை உள்ளது .மேலும் ஆயுா்வேத வைத்தியசாலை மற்றும் மத்திய மாகாண சபை கட்டிட தொகுதி, இப்பிரதேசத்தில் அமைந்துள்ள முக்கிய இடங்கள் ஆகும். பல்லேகலை பல்லின மக்கள் வாழும் பிரேதசம் ஆகும். இங்கு பெரும்பான்மையாக தமிழா்களே வாழ்கின்றனா்.

## வெளி இணைப்புகள்
* Sri Lanka International Buddhist Academy

## மேற்கோள்கள்

பகுப்பு:கண்டி மாவட்டத்தில் உள்ள ஊர்களும் நகரங்களும்
சருகுமான்

**சருகுமான்** (Mouse Deer)  என்பது சிறிய, குளம்புள்ள உயிரினம் ஆகும்.  இவை தென், தென்கிழக்கு ஆசியாவில் உள்ள காடுகளில் காணப்படுகின்றன. இவற்றின் கிளையினம் ஒன்று மத்திய, மேற்கு ஆப்பிரிக்காவின் மழைக்காடுகளில் காணப்படுகின்றன.   இவை தனித்தோ அல்லது இணைகளாகவோ வாழ்கின்றன இவை  தாவர பொருள்களான புற்களையும், இலைகளையும்  உணவுவாக கொள்கின்றன.  இவைற்றில் ஆசிய இனங்கள் 0.7 - 8.0 கிலோகிராமுக்கு (1.5 - 17.6 இறாத்தலுக்கு) இடைப்பட்ட எடையும் உள்ளவை  இவை உலகின் மிகச்சிறிய குளம்புள்ள உயிரினமாகும்.  ஆப்பிரிக்க சருகுமான் 7-16 கிலோகிராம் (15-35 இறாத்தல்) எடையுள்ளவை பிற சருகுமான் இனத்தைவிட இவை பெரியதாகும். 

சருகுமான்கள் மிகச்சிறிய உருவம் கொண்டவை. இவற்றுக்கு கொம்புகள் இல்லை, சிறியவால் உண்டு. நிறம் சைத்தூன் பழுப்பாகவும், உடலின் மேற்புறம் மஞ்சள் தூவியது போலவும், அடிப்பகுதி வெண்மையாகவும் காணப்படும். ஆண் சருகுமானுக்கு கோரைப்பற்கள் உண்டு இவை ஒரு சோடி தந்தம் போல நீண்டு காணப்படும். இவை இலங்கை, தென்னிந்தியா, மத்தியப் பிரதேசம், ஒரிசா, பீகார் மாநில காட்டுப் பகுதிகளில் காணப்படுகின்றன.

## பெயரீடு
சருகுமான்களில் நான்கு இனங்களே இருப்பதாக முன்னர் அறியப்பட்டது. 2004 ஆம் ஆண்டு *T. nigricans*, *T. versicolor* என்பன முறையே நாப்பு சருகுமான் *(T. napu)*, கஞ்சில் சருகுமான் *(T. kanchil)* ஆகியவற்றிலிருந்தும், வில்லியம்சன் சருகுமான் *(T. williamsoni)* என்பது சாவகச் சருகுமான் *(T. javanicus)* இனத்திலிருந்தும் வேறு பிரிக்கப்பட்டன. 2005 ஆம் ஆண்டு இந்தியப் புள்ளிச் சருகுமான் *(M. indica)*, மஞ்சட் கோட்டுச் சருகுமான் *(M. kathygre)* என்பன இலங்கை புள்ளிச் சருகுமான் அல்லது வெண் புள்ளிச் சருகுமான் *(M. meminna)* எனப்படும் இனத்திலிருந்து பிரிக்கப்பட்டன. இதனால் இவை பத்து இனங்களாயின.

* **சருகுமான் குடும்பம்**
** *[[நீர்ச் சருகுமான்]]* 
*** நீர்ச் சருகுமான், *Hyemoschus aquaticus*
** *[[நிலச் சருகுமான்]]* 
*** இந்திய புள்ளிச் சருகுமான், *Moschiola indica*
*** வெண் புள்ளிச் சருகுமான், *Moschiola meminna*
*** மஞ்சட் கோட்டுச் சருகுமான், *Moschiola kathygre*
** *[[கூர்ப்பற் சருகுமான்]]* 
*** சாவகச் சருகுமான், *Tragulus javanicus*
*** கஞ்சில் சருகுமான் , *Tragulus kanchil*
*** நாப்பு சருகுமான், *Tragulus napu*
*** பிலாண்டோ சருகுமான், *Tragulus nigricans*
*** வெள்ளிச் சருகுமான், *Tragulus versicolor*
*** வில்லியம்சன் சருகுமான், *Tragulus williamsoni*

## மேற்கோள்கள்

பகுப்பு:மான்கள்
பகுப்பு:சருகுமான்கள்
1503

**1503** (**[[ரோம எண்ணுருக்கள்|MDIII]]**) ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* மே 10 - கொலம்பசு கேமன் தீவுகளைக் கண்டுபிடித்து, அங்கு பெருமளவு கடல் ஆமைகளைக் கண்டமையால் அத்தீவுகளுக்கு *லாசு டோர்ட்டுகாசு* என்ற பெயரிட்டார்.
* மே 13 - நாபொலி எசுப்பானியர்களால் கைப்பற்றப்பட்டது.
* மே 20 - அசென்சன் தீவை முதற்தடவையாக போர்த்துக்கீசத் தளபதி அபோன்சோ டி ஆல்புர்கெக் என்பவர் கண்ணுற்றார்.
* மே 28 - இசுக்கொட்லாந்து இராச்சியத்துக்கும் இங்கிலாந்துக்கும் இடையில் அமைதி உடன்பாடு எட்டப்பட்டது. இவ்வுடன்பாடு பத்து ஆண்டுகள் வரையே நீடித்தது.
* சூலை 23 - இந்நாளில் புளூட்டோ நெப்டியூனின் சுற்று வட்டத்துக்கு வெளியே வந்தது, அது அங்கு 233 ஆண்டுகள் வரை தங்கியிருந்தது.
* சூலை 30 - செயிண்ட் எலனா முதற்தடவையாக போர்த்துக்கீச மாலுமி எஸ்டேவோ டெ காமாவினால் கண்டுபிடிக்கப்பட்டது.
* செப்டம்பர் 22 - மூன்றாம் பயசு 215வது திருத்தந்தையாக அறிவிக்கப்பட்டார். ஆனாலும், அவர் அக்டோபர் 18 இல் இறந்தார்.
* அக்டோபர் 30 - எசுப்பானியாவின் முதலாம் இசபெல்லா பழங்குடிகளுக்கு எதிரான வன்முறைகளுக்குத் தடை விதித்தார்.
* அக்டோபர் 31 - இரண்டாம் யூலியசு 216வது திருத்தந்தையானார்.
* வாஸ்கோ ட காமா இந்தியாவின் முதலாவது போர்த்துக்கீசக் கோட்டையை கொச்சியில் அமைத்தார்.
* இங்கிலாந்தின் கேன்டர்பரி பேராலயம் 433 ஆண்டுகளின் பின்னர் கட்டி முடிக்கப்பட்டது.
* லியொனார்டோ டா வின்சி *[[மோனா லிசா]]*வை வரைய ஆரம்பித்தார்.

## பிறப்புகள்
* டிசம்பர் 14 - நோஸ்ராடாமஸ், சிறந்த குறி சொல்லும் பதிப்பாளர் (இ. 1566)

## இறப்புகள்
* அன்னமாச்சாரியார், கருநாடக இசைக் கலைஞர் (பி. 1408)

## மேற்கோள்கள்

## 1503 நாட்காட்டி
கணிதவியலாளர்களின் பட்டியல்கள்

இது **[[கணிதவியலாளர்]]களின்** பட்டியல்கள் ஆகும்.

;நாடுவாரியான, இனவாரியான, சமயவாரியான பட்டியல்கள்:

* ஆப்பிரிக்க-அமெரிக்கக் கணிதவியலாளர்கள் பட்டியல்
* சீனக் கணிதவியலாளர்கள் பட்டியல்
* கிரேக்கக் கணிதவியலாளர்கள் பட்டியல்
* அங்கேரியக் கணிதவியலாளர்கள் பட்டியல்
* இந்தியக் கணிதவியலாளர்கள் பட்டியல்
* இத்தாலியக் கணிதவியலாளர்கள் பட்டியல்
* அமெரிக்க யூதக் கணிதவியலாளர்கள் பட்டியல்
* யூதக் கணிதவியலாளர்கள் பட்டியல்
* போலந்துக் கணிதவியலாளர்கள் பட்டியல்
* உருசியக் கணிதவியலாளர்கள் பட்டியல்
* சுலோவேனியக் கணிதவியலாளர்கள் பட்டியல்
* உக்ரேனியக் கணிதவியலாளர்கள் பட்டியல்
* வேல்ழ்சு (Welsh) கணிதவியலாளர்கள் பட்டியல்

;கணிதப்புலவகை, தொழில்வகைப் பட்டியல்கள்:

* ஆயுள்காப்பீட்டாளர்கள் பட்டியல்
* ஆட்டக் கோட்பாட்டாளர்கள் பட்டியல்
* நில அளவையியலாளர்கள் பட்டியல்
* ஏரணவியலாளர்கள் பட்டியல்
* கணித நிகழ்தகவியலாளர்கள் பட்டியல்
* புள்ளியியலாளர்கள் பட்டியல்

;பிறவகைக் கணிதவியலாளர்கள் பட்டியல்கள்:

* நூறாண்டுகண்டவர்கள் (அறிவியலாளர்கள், கணிதவியலாளர்கள்) பட்டியல்
* பெண் கணிதவியலாளர்களின் பட்டியல்
* கணிதவியலாளர்கள் பற்றிய திரைப்படங்களின் பட்டியல்
* சதுரங்க ஆய்வுக் கணிதவியலாளர்கள் பட்டியல்

## மேலும் காண்க

* கணிதவியலாளர்களின் கால்வழித் திட்டம்&nbsp;–  கணிதவியலாளர்களின் கல்விசார் கால்வழித் தரவுத்தளம்
* கணிதக் கலைஞர்கள் பட்டியல்

## வெளி இணைப்புகள்
* The MacTutor History of Mathematics archive&nbsp;– Extensive list of detailed biographies
* The Oberwolfach Photo Collection&nbsp;– Photographs of mathematicians from all over the world
* Photos of mathematicians&nbsp;– A collection of photos of mathematicians (and computer scientists) made by Andrej Bauer.
* Calendar of mathematicians' birthdays and death anniversaries 
* Periodic Table of Mathematicians
யுரேனசு (தொன்மவியல்)

**யுரேனசு** (Uranus) என்பவர் கிரேக்கத் தொன்மவியலில் காணப்படும் வானத்தின் கடவுள் ஆவார். உரோமத் தொன்மவியலில் இவருக்கு ஒப்பானவர் கேலசு ஆவார். இவரின் பெயரில் அடிப்படையிலேயே கதிரவக் குடும்பத்தில் காணப்படும் ஏழாவது கோளான யுரேனசிற்குப் பெயரிடப்பட்டது. இவரின் மனைவி பூமி கடவுள் கையா ஆவார். ஈசியோட் எழுதிய தியோகோனியில் கையாவின் மகனாக யுரேனசு குறிப்பிடப்பட்டுள்ளார்.

## கிரேக்கத் தொன்மவியல்
யுரேனசு மற்றும் கையாவிற்கு நூறு கைகள் கொண்ட எகாடோஞ்சிர்கள், ஒற்றைக் கண் கொண்ட சைக்ளோப்சுகள் மற்றும் பெரிய உருவம் கொண்ட கைகான்ட்சுகள் என்னும் அரக்கர்கள் போன்ற வலிமை மிகுந்த பிள்ளைகள் பிறந்தனர். இதனால் பயந்த யுரேனசு அவர்களை கையாவிற்குத் தெரியாமல் பாதாள உலகமான டார்டரசில் மறைத்து வைத்தார். அவர்கள் பாதாளத்தில் இருந்து கொண்டு கையாவிற்கு துன்பம் தந்தனர். இதனால் உண்மையை அறிந்த கையா யுரேனசு மீது கோபம் கொண்டு கல்லால் ஒரு அரிவாள் செய்தார். அதைக் கொண்டு யுரேனசை வீழ்த்துமாறு தன் டைட்டன் பிள்ளைகளிடம் கொடுத்தார். ஆனால் அவர்கள் பயந்து பின்வாங்கினர். பிறகு குரோனசு மட்டும் தைரியமாக முன்வந்து அந்த அரிவாளை எடுத்தார். யுரேனசு கையாவுடன் உறவாட முயன்றபோது அவரின் பிறப்புறுப்பை வெட்டி குரோனசு கடலில் வீசியெறிந்தார். அதில் இருந்து பொங்கிய நுரையில் இருந்து கடவுள் அப்ரோடிட் பிறந்ததாகக் கூறப்படுகிறது.

## மேற்கோள்கள்

## வெளி இணைப்புகள்

* Theoi Project, Ouranos references to Uranus in classical literature
* Greek Mythology Link, Uranus summary of Uranus myth

பகுப்பு:கிரேக்கத் தொன்மவியல்
பகுப்பு:கிரேக்கக் கடவுளர்
1709

**1709** (MDCCIX) ஒரு செவ்வாய்க்கிழமையில் துவங்கிய ஒரு கிரிகோரியன் சாதாரண ஆண்டு (நெட்டாண்டு அன்று) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* சனவரி 6 - 500 ஆண்டுகளின் பின்னர் மேற்கு ஐரோப்பாவின் பெரும் பனிக்காலம் ஆரம்பமாகி, மூன்று மாதங்கள் வரை நீடித்தது. பிரான்சில் அத்திலாந்திக்குக் கரை, செய்ன் ஆறு ஆகியன உறைந்தன. பாரீசில் மட்டும் 24,000 பேர் வரை இறந்தனர். மிதக்கும் பனி வடகடல் வரை எட்டியது.
* சனவரி 10 - இங்கிலாந்தின் முதலாம் ஏபிரகாம் டார்பி கோக் எரிபொருளைப் பயன்படுத்தித் தனது ஊதுலையில் வார்ப்பிரும்பை உருவாக்கினார்.
* மே - பிரித்தானியாவுக்குள் முதற் தடவையாக செருமானிய பாலத்தீனுகள் ஏதிலிகளாக உள்நுழைந்தனர்.
* சூன் 27 - பெரும் வடக்குப் போர்: உக்ரைன், உருசியாவின் முதலாம் பீட்டர் பேரரசன் சுவீடனின் பன்னிரண்டாம் சார்ல்சைத் தோற்கடித்தான்.
* டிசம்பர் 25 - இலண்டனில் இருந்து 4,000 பேரை ஏற்றிக் கொண்டு 10 கப்பல்கள் நியூயோர்க்குக்குப் புறப்பட்டன.
* மெய்ப்பாத புராணிகர் திருப்பைஞ்ஞீலிப் புராணம் என்னும் நூலை 821 செய்யுள்களால் இயற்றினார்.

## பிறப்புகள்
* மார்ச் 30 - ஆனந்தரங்கம் பிள்ளை, பிரெஞ்சுக் கிழக்கிந்தியக் கம்பனியின் உரைபெயர்ப்பாளர், தமிழில் நாட்குறிப்புகளை முதன் முதலில் எழுதியவர் (இ. 1761)
* செப்டம்பர் 18 - சாமுவேல் ஜோன்சன், ஆங்கிலேய எழுத்தாளர் (இ. 1784)
* டிசம்பர் 18 - எலிசவேத்தா பெட்ரோவ்னா, உருசியாவின் பேரரசி (இ. 1762)
* கணபதி ஐயர், ஈழத்து மரபுவழி நாடகங்களின் முன்னோடி (இ. 1794)

## இறப்புகள்

## மேற்கோள்கள்

## 1709 நாற்காட்டி
வண்ணத்தீட்டுக்கோல்

thumb|right|270px|பலவண்ணத் தீட்டுக்கோல்கள்
**வண்ணக்கட்டி** அல்லது **வண்ணத்தீட்டுக்கோல்** (*crayon*) என்பது ஒரு வண்ணக் குச்சி ஆகும். இது மெழுகு, கரி, சுண்ணாம்பு ஆகியவற்றை சேர்த்து செய்யப்பட்டது இது குழந்தைகள்  வரைய அல்லது வண்ணம்தீட்ட பயன்படுத்தப்படும் பொருள் ஆகும்.

இவை விலை மலிவாகவும், நச்சுத் தன்மை அற்றதாகவும் (பென்சில் அல்லது பேனா பயன்படுத்தும் போது அதன் கூர்மைபோன்ற ஆபத்து அற்றது) உள்ளவை. வண்ணப்பூச்சுகள் செய்ய குறிப்பான் எழுதுகோல்களை விட  எளிதானதாக உள்ளவை, மேலும் பலவேறு நிறங்களில் கிடைக்கக்கூடியது. இந்தப் பண்புகளால் மாணவர் மற்றும் தொழில்முறை கலைஞர்களால் பரவலாக பயன்படுத்தப்பட்டு வருகின்றது. கூடுதலாக சிறிய குழந்தைகள் வரைந்து பழக எளிதான பொருளாக உள்ளது.

## தற்கால கிரேயான்களின் வரலாறு

அமெரிக்காவைச் சேர்ந்த சகோதரர்களான எட்வின் பின்னி, ஹெரால்டு ஸ்மித் ஆகியோர் சாயப்பொருள் தயாரிக்கும் நிறுவனத்தை நடத்திவந்தனர். இவர்கள் நிறுவனத்தில் இரண்டு நிறங்களில் கிரேயான்கள் தயாரிக்கப்பட்டு வந்தன. சிவப்பு கிரேயான்கள் வண்ணம் பூசவும், கறுப்பு கிரேயான்கள் டயர் என்னும் வட்டகைகளுக்கு வண்ணம் சேர்ப்பதற்கும் பயன்படுத்தப்பட்டுவந்தது. 1900ஆம் ஆண்டில் இவர்கள் பென்சில்கள் தயாரித்து விற்கத் துவங்கினர். ஒரு நாள் அவர்கள் பெனிசில் விற்பனை பொருட்டு ஒரு பள்ளிக்குச் சென்றனர். அங்கு கிரேயான்களைக் கொண்டு சிறுவர்கள் படம் வரைந்து வண்ணம் பூசிக்கொண்டிருந்தார்கள். அது சிறுவர்களுக்கு கடினமாக இருப்பதையும், அந்த வண்ணக் கிரேயான்கள் நச்சுத்தன்மை கொண்டுள்ளதையும் கண்டு குழந்தைகளுக்கு எளிதாகவும், நச்சுத்தன்மை அற்றதாகவும் இருக்கும்வகையில் கிரேயான்களை தயாரிக்கும் முயற்சியில் ஈடுபட்டனர். இதனால் 1903இல் இப்போது உள்ள மாதிரியான கிரேயான்களான அவை விற்பனைக்கு வந்தன.
## பெயர் காரணம்

பின்னியின் மனைவி ஆலிஸ்தான் இந்த வித்தியாசமான கலர் பென்சிலுக்குக் கிரேயான் என்று பெயர் சூட்டியவர். சாக்பீஸ் போன்று இதன் வடிவம் இருப்பதால் இதற்கு அந்தப் பெயர் சூட்டப்பட்டது. கிரேயான் என்பது பிரெஞ்சு சொல். சாக்பீஸுக்கு பிரெஞ்சு மொழியில் கிரை என்று பெயர். ஓலா என்றால் எண்ணெய். இந்த இரண்டு வார்த்தைகளையும் சேர்த்துதான் கிரேயானோ அல்லது கிரேயான் என்ற பெயரை ஆலிஸ் உருவாக்கினார்.

## மேற்கோள்கள்

பகுப்பு:எழுதுபொருட்கள்
பகுப்பு:அமெரிக்கக் கண்டுபிடிப்புகள்
பகுப்பு:கலைப் பொருட்கள்
வெற்றிக்கரங்கள்

**வெற்றிக்கரங்கள்** 1991ஆவது ஆண்டில் ஆர். கிருஷ்ணமூர்த்தி இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில், பிரபு, பிரேம் மேனன், ரூபினி ஆகியோர் முக்கிய கதாபாத்திரங்களில் நடித்திருந்தனர்.

## நடிகர்கள்
*பிரபு
*பிரேம் மேனன்
*ரூபினி
*சாதனா

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
நாவி

**நாவி** (*Naavi*) என்பது ஒரு தமிழ்ச் சந்திப்பிழை திருத்தி ஆகும். இது சில மரபுப்பிழைகளையும் சரிசெய்யக்கூடியது. இதனை வலைத்தள இடைமுகத்தினூடாகப் பயன்படுத்தமுடியும்.

## வரலாறு

இச்சந்திப்பிழை திருத்தியானது, நீச்சல்காரன் என்ற புனைபெயரைக் கொண்ட இராசாராமனால் 2012இல் வெளியிடப்பட்டது. தனது வலைப்பதிவில் சந்திப்பிழைகள் காணப்படுவதாகச் சுட்டிக்காட்டப்பட்டதையடுத்து, சந்திப்பிழைகளைச் சரிசெய்வதற்கான ஒரு தமிழ் மென்பொருளாக நாவியை உருவாக்கினார். இது இணையத்தில் இலவசமாகக் கிடைக்கிறது. இதன் மூலம் 70% துல்லியமாகச் சந்திப்பிழைகளைத் திருத்த முடிவதாக (2012 சூலை 22இன்படி) நீச்சல்காரன் தெரிவித்தார்.

## சந்திப்பிழைகளைத் திருத்தும் முறை

தொல்காப்பியம், நன்னூல் ஆகிய நூல்களில் குறிப்பிடப்பட்டுள்ள நெறிமுறைகளையும் ஞானச்செல்வனின் "பிழையின்றித் தமிழ் பேசுவோம் எழுதுவோம்" என்ற நூலையும் தமிழ் இணையக் கல்விக்கழகப் பாடங்களையும் அடிப்படையாகக் கொண்டு, இம்மென்பொருள் வடிவமைக்கப்பட்டுள்ளது. ஒரு தமிழ்ச் சொற் பட்டியலை மூலமாகக் கொண்டு இம்மென்பொருள் சந்திப்பிழைகளைத் திருத்துகின்றது.

## வசதிகள்

நாவி வலைத்தளத்தில் ஒருங்குறியில் அமைந்த ஒரு தமிழ்க் கிளவியத்தை இட்டு, "ஆய்வு செய்" என்பதை அழுத்தியதும், தெளிவான சந்திப்பிழைகளையும் மரபுப்பிழைகளையும் வேறாகவும் மென்பொருளின் ஐயப்பாட்டுக்குரியவற்றையும் மென்பொருளால் பரிந்துரைக்கப்படுபவற்றையும் வேறாகவும் வெவ்வேறு நிறங்களில் காண்பிக்கும். பிளாகர் வலைப்பதிவுகளிலிருந்து இத்தளத்திற்கு நேரடியாக இணைப்புத் தரமுடியும். வாணி என்ற தமிழ் எழுத்துப்பிழை திருத்தியில், சந்திப்பிழைகளைக் கண்டறிவதற்காக இச்செயலி இணைக்கப்பட்டுள்ளது.

## இதனையும் பார்க்க
* ஒற்றுப் பிழைகள்

## மேற்கோள்கள்

## வெளியிணைப்புகள்
* 

பகுப்பு:தமிழ் மென்பொருள்கள்
பகுப்பு:தமிழ் வலைத்தளங்கள்
வாழ்க்கைப் படி

**ஜீவனாம்சம்** அல்லது  **வாழ்கைப் படி** என்பது தன் வாழ்க்கையை தானே பராமரித்துக் கொள்ள இயலாத நிலையில் உள்ள ஒருவர், தன்னைப் பராமரித்துக் கொள்ளத் தேவையான தொகையை  நீதிமன்ற கட்டளையின்படி பெறும் ஒரு ஈட்டுத் தொகையாகும்.

## இந்தியாவில் ஜீவனாம்சம்
தன்னைத் தானே காப்பாற்றிக் கொள்ள இயலாமலும், தன்னைப் பராமரிக்க வேண்டியவர் கைவிட்ட நிலையில் இருக்கும் ஒரு இந்தியக்  குடிமகனுக்கு இந்திய குற்றவியல் சட்டத்தின் (Criminal  Procedure Code)  பிரிவு 125, 126, 127 மற்றும் 128இன் படி பெறப்படும் தொகையே சீவனாம்சம் ஆகும். ஷா பானு பேகம் சீவனாம்ச வழக்கின் தீர்ப்புக்குப் பின் இசுலாமியப் பெண்கள் மட்டும் இந்திய குற்றவியல் சட்டத்தின்படி சீவனாம்சம் கிடைக்காது. அதற்கு பதிலாக முஸ்லிம் பெண்கள் (மணமுறிவு உரிமைகள் பாதுகாப்பு) சட்டம், 1986  (THE MUSLIM WOMEN (PROTECTION OF RIGHTS ON DIVORCE) ACT, 1986) இன் படியே சீவனாம்சம் வழங்கப்படுகிறது.

### சீவனாம்சம் தொகை பெறுவதற்கு தகுதியுள்ளவர்கள்
இந்திய குற்றவியல் சட்டத்தின் பிரிவு 125, 126, 127 மற்றும் 128இன் கீழ்:
# தன் வாழ்க்கையை பராமரித்துக் கொள்ள இயலாத கணவனால் திருமண முறிவு  அடைந்த மனைவி.
# தன் வாழ்க்கையை பராமரித்துக் கொள்ள இயலாத    மனைவியால் திருமண முறிவு  அடைந்த கணவன்.
# தன் வாழ்க்கையை பராமரித்துக் கொள்ள கொள்ள இயலாத சட்டம் அங்கீகரிக்கும் மற்றும் சட்டம் அங்கீகரிக்காத மைனர் குழந்தைகள்.
#  உடலளவிலோ, மனத்தளவிலோ பாதிக்கப்பட்டிருக்கும்  வயது வந்த சட்டப்பூர்வமான அல்லது சட்டம் அங்கீகரிக்காத ஒருவரின் மகன் அல்லது மகள்
# தன்னைத் தானே பராமரித்துக் கொள்ள இயலாத தாய் மற்றும் தந்தை.

மேற்கூறிய இவர்கள் அனைவரும் தன்னுடைய கணவர், தகப்பன் மற்றும் பிள்ளைகளிடமிருந்து ஜீவனாம்சம் கோர இந்தப் பிரிவு வழிவகை செய்கிறது.   இந்தச் சட்டப் பிரிவில் மனைவி என்ற சொல் சட்டப்பூர்வமான மனைவியை மட்டுமே குறிக்கும். மேலும், கணவரால் விவாகரத்து செய்யப்பட்ட பெண்  மறுமணம் செய்யாத பட்சத்திலும், எந்தவிதமான நிரந்தர ஜீவனாம்சம் பெறாத பட்சத்திலும், தன்னைத் தானே பராமரித்துக் கொள்ள எந்தவிதமான  வருமானமும் இல்லாத பட்சத்திலும் இந்தச் சட்டத்தின் கீழ் ஜீவனாம்சம் கோர இயலும்.

மைனர் குழந்தைகளுக்கு தாயே காப்பாளராக இருந்து சீவனாம்ச வழக்கு தாக்கல் செய்ய இயலும்,  இது சட்டம் ஏற்றுக் கொள்ளாத குழந்தைக்கும் பொருந்தும்.  மேலும் சீவனாம்ச வழக்கு நிலுவையில் இருக்கும் போது இடைக்கால ஜீவனாம்சம் கோரவும் இந்தச் சட்டத்தில்  இடமுண்டு.

## இதையும் காண்க
*ஷா பானு சீவனாம்ச வழக்கு

## மேற்கோள்கள்


## வெளி இணைப்புகள்
*கணவனை காரண‌மி‌ன்‌றி ‌பி‌ரி‌ந்தா‌ல் ‌ஜீவனா‌ம்ச‌ம் இல்லை
* ஜீவனாம்சம் : சட்டம் உன் கையில்
*  உயர் கல்வி முடித்த பெண்கள் ஜீவனாம்சம் கோர முடியாது: மும்பை குடும்ப நீதிமன்றம் அதிரடி
*  44 ஆண்டுகள் குடும்ப வாழ்க்கைக்கு பின் பிரிந்த மனைவிக்கு மாதம் ரூ.21,000 ஜீவனாம்சம்
* கணவரிடம் இருந்து பிரிந்து வாழும் மனைவிக்கு, ஜீவனாம்சம் பெற உரிமை உண்டு டெல்லி கோர்ட்டு பரபரப்பு தீர்ப்பு
*  ஜீவனாம்சம் சம்பந்தமான தம்பதியரின் ஒப்பந்தம் செல்லுமா? - ஹன்ஸா
* குற்றவியல் நடைமுறைச் சட்டப்படி விவாகரத்தான முஸ்லிம் பெண்ணுக்கு ஜீவனாம்சம் பெற முழு உரிமை உண்டு: உச்ச நீதிமன்றம் தீர்ப்பு
*  ஜீவனாம்சம்
*  ஜீவனாம்சம் குறித்து சட்டம்/ சொல்வது என்ன‍? – வீடியோ
*  விவாகரத்துக்கு பின்பு மறுமணம் செய்யாத பெண்ணுக்கு ஜீவனாம்சம்: மதுரை ஐகோர்ட்டு உத்தரவு
*கள்ளத்தொடர்பு வைத்துள்ள முன்னாள் மனைவிக்கு ஜீவனாம்சம் பெற தகுதியில்லை : நீதிமன்றம் தீர்ப்பு
*  தந்தைக்கு ஜீவனாம்சம் வழங்க நடிகை லிசிக்கு கேரள ஐகோர்ட்டு உத்தரவு

பகுப்பு:இந்திய தண்டனைச் சட்டம்
பகுப்பு:சமூகம்
பகுப்பு:சட்டம்
பகுப்பு:குடும்பம்
பகுப்பு:குழந்தைப் பருவம்
மலாயா தொடருந்து

**மலாயா தொடருந்து**, (மலாய்: *Keretapi Tanah Melayu*  ஆங்கிலம்: *Malayan Railways*;  ஜாவி: كريتاڤي تانه ملايو برحد); என்பது மலேசியத் தீபகற்பத்தில் தொடருந்து சேவைகளை வழங்கும் முதன்மைத் தொடருந்து நிறுவனம் ஆகும். 

**கிரேத்தாப்பி தானா மெலாயு** (*Keretapi Tanah Melayu Berhad*) என்று அழைக்கப்படும் இந்த அமைப்பு, பரவலாக **கே.டி.எம்.** (**KTM**) என அழைக்கப்படுகிறது.

## பொது

இந்தத் தொடருந்து அமைப்பு பிரித்தானிய குடியேற்றக் காலத்திலேயே வெள்ளீயப் போக்குவரத்திற்காகக் கட்டமைக்கப்பட்டது. 

முன்னதாக இது *மலாய் இராச்சியங்களின் கூட்டமைப்பு தொடருந்து* *(Federated Malay States Railways)* எனவும் *மலாயா தொடருந்து நிர்வாகம்* *(Malayan Railway Administration)* எனவும் அழைக்கப்பட்டது. 

## வரலாறு

1962-ஆம் ஆண்டு முதல் தற்போதைய பெயரான **கிரேத்தாப்பி தானா மெலாயு** என்று (சுருக்கமாக **கே.டி.எம்.**) அழைக்கப் படுகின்றது. 1992-ஆம் ஆண்டில் இந்த அமைப்பு முழுமையும் மலேசிய அரசாங்கத்தின் அரசுடைமைத் தனிநிறுவனமாக வரையறுக்கப்பட்டது. 

## மேற்கோள்கள்

## வெளி இணைப்புகள்

* Keretapi Tanah Melayu Official Website
* Keretapi.com - Railway Fan website 
* Ipoh-Padang Besar Electrified Double Tracking Project website 

பகுப்பு:மலேசிய நிறுவனங்கள்
பகுப்பு:மலேசியாவில் போக்குவரத்து‎
பகுப்பு:மலேசியாவில் தொடருந்து போக்குவரத்து‎
பகுப்பு:மலேசிய அரசு நிறுவனங்கள்
திபெத்திய சிறுமான்

**திபெத்திய சிறுமான்** (Tibetan Gazelle) என்பது ஒரு மான் இனமாகும். இவை குறிப்பாக திபெத்திய பீடபூமியிலும், வடகிழக்கு லடாக், சிக்கிம் ஆகிய பகுதிகளிலும் வாழ்கின்றன.

## விளக்கம்
இந்த மான்கள் சிறிய வகை மான்கள் ஆகும். ஆண், பெண் ஆகிய இருவகை மான்களும் தோராயமாக 13-16 கிலோ (29 -35 இராத்தல் ) எடை கொண்டவை. தோள்பட்டைவரை  54 முதல் 65 சென்டிமீட்டர் (21-26 அங்குலம்) உயரம் உடையவை. தலை முதல் உடல்வரை  91 முதல் 105 செ.மீ (36-41 அங்குலம்) நீளம் கொண்டவை. ஆண் மான்கள் பின் நோக்கி கூராக வளைந்த கொம்புகள் கொண்டவை. வால் குறுகியும் முனையில் கருமையாகவும் இருக்கும். பெண்மானுக்குக் கொம்புகள் கிடையாது.

## மேற்கோள்கள்

பகுப்பு:மான்கள்
இலித்தியம் இமைடு

**இலித்தியம் இமைடு** (Lithium imide) என்பது (Li2NH) என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இலித்தியம் அமைடு மற்றும் இலித்தியம் ஐதரைடு ஆகிய சேர்மங்கள் இணைவதால் வெண்மை நிறமுடைய இச்சேர்மம் உருவாகிறது.

: LiNH2 + LiH → Li2NH + H2

இச்சேர்மம் ஒளியினால் பாதிக்கப்பட்டு விகிதச்சமமாதலின்றி பிரிந்து சிவப்பு நிறமான இலித்தியம் நைட்ரைடு தோன்றுகிறது. 

:2 Li2NH → LiNH2 + Li3N

எளிய முகமைய்ய கனசதுர படிக அமைப்புடன் Fm3m இடக்குழுவுடன் இலித்தியம் இமைடு காணப்படுகிறது. N-H பிணைப்புகளின் பிணைப்பு  0.82(6) Å நீளத்துடனும் H–N–H பிணைப்புகளின் பிணைப்புக் கோணம்109.5° ஆகவும் பெற்று இலித்தியம் அமைடின் படிக அமைப்பையே இதுவும் கொண்டுள்ளது.

இலித்தியம் இமைடு ஒரு வலிமையான காரத்தன்மையுடன் கரிம மற்றும் கரிம உலோக வேதியியல் பிரிவுகளில் பலவாறு பயன்படுத்தப்படுகிறது. ஐதரசனை சேமிக்கக்கூடிய ஒரு பொருளாகவும் இது ஆராயப்பட்டு வருகிறது. 

## மேற்கோள்கள்

பகுப்பு:இலித்தியம் சேர்மங்கள்
பகுப்பு:நைட்ரசன்(−III) சேர்மங்கள்
பகுப்பு:ஐதரசன் சேர்மங்கள்
இமயமலை வரையாடு

**இமயமலை வரையாடு** (*Himalayan tahr*) என்பது ஒரு பெரிய, மலை வெள்ளாடு ஆகும். இவை  இமயமலையில்  உள்ள தெற்கு திபெத் , வட இந்தியா,  நேபாளம் ஆகிய பகுதிகளில் காணப்படுகிறன. வேட்டையாடப்படுவதன் காரணமாக இவற்றின் எண்ணிக்கை வெகுவாக குறைந்துவருகிறது. இதனால் அச்சுறு நிலையை அண்மித்த இனம் என்று பன்னாட்டு இயற்கைப் பாதுகாப்புச் சங்கம் அறிவித்துள்ளது.
இமயமலை வரையாடுகள் நியூசிலாந்து,  தென்னாப்பிரிக்கா போன்ற நாடுகளுக்கு கொண்டுசெல்லப்பட்டுள்ளன.

## விளக்கம்
இவற்றுக்கு கழுத்திலிருந்தும், தோள்பட்டையில் இருந்தும் நீண்ட முடி முட்டிவரை தொங்கும், பறட்டைன பிடரிமயிரும், உறுதியான உடலும், வலுவான கால்களும் கொண்டவை. குறுகிய விறைப்பான காதுகள், பின்நோக்கி வளைந்த கொம்புகள் கொண்டவை. உடல் நிறம் சிவப்பு கலந்த பழுப்பு நிறம் கொண்டது.

## மேற்கோள்கள்

பகுப்பு:ஆடுகள்
பிரிப்பியம்

thumb|300px|யோர்ச் சேரா வரைந்த "லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்" என்னும் தலைப்பிட்ட பிரிப்பிய ஓவியம் ஒன்று
thumb|300px|வின்சென் வான் கோ வரைந்த தன்னுருவப்படம்
**பிரிப்பியம்** (Divisionism) என்பது, புது உணர்வுப்பதிவுவாத ஓவியங்களில் காணப்படும் சிறப்பியல்பான பாணி ஆகும். இதில், நிறங்கள் கூறுகளாகப் பிரிக்கப்பட்டு புள்ளிகளாகவோ, பகுதிகளாகவோ வரையப்பட்டு ஒளியியல் அடிப்படையில் பொருட்களின் உண்மை நிறத்தைக் கொடுக்கும்படி செய்யப்படுகின்றது. டிவிசியனிசம்இல் மிகவும் பிரபலமான கலைஞர்களில் ஒருவர் விட்டோரி கிரூபிசி டி டிராகோன், அவர் தனது கலை ஆராய்ச்சிகளுக்கு லியெர்னாவில் கோமோ ஏரி அருகில் நீண்டகாலம் வசித்தார்.

பல்வேறு நிறத் துகள்களைக் கலந்து தேவையான நிறத்தைப் பெறுவதற்கு மாறாக, பார்ப்பவர்களே ஒளியியல் அடிப்படையில் நிறங்களை உணர்ந்துகொள்ளும் தேவையை உருவாக்குவதன்மூலம், அறிவியல் அடிப்படையில் மிகக்கூடிய அளவு சாத்தியமான ஒளிர்வைப் பெற முடியும் என பிரிப்பிய ஓவியர்கள் நம்பினர். யோர்ச் சேரா என்பவர், மைக்கேல் இயுசீன் செவ்ரேல், ஒக்டென் ரூட், சார்ள்சு பிளாங்க் போன்றவர்களில் அறிவியல் கோட்பாடுகளில் இருந்து தான் விளங்கிக்கொண்டவற்றை அடிப்படையாகக்கொண்டு 1884ல் இந்தப் பாணியை உருவாக்கினார். இப்பாணி புள்ளிகள் அல்லது சிறிய கீறுகள் மூலம் உருவாக்கப்படும் Pointillism என்னும் பாணியுடன் சேர்ந்து வளர்ச்சியுற்றது. Pointillism என்னும் பாணியில், நிறங்களைப் பிரிப்பது குறித்துக் கவனம் செலுத்தப்படுவதில்லை.

## அறிவியற் கோட்பாடுகளும் வளர்ச்சியும்
பார்வை தொடர்பான அறிவியல் கோட்பாடுகள் குறித்து அறிந்த ஓவியர்கள், அக்காலத்தில் மிகவும் வளர்ச்சியுற்றிருந்த உணர்வுப்பதிவுவாதப் பாணியிலிருந்து விலகிச்செல்லத் தொடங்கியபோது 19ம் நூற்றாண்டில் பிரிப்பியப் பாணி உருவானது. பிரிப்பிய ஓவியர்களின் உருவாக்கங்களுக்கு வழிகாட்டிகளாக அமைந்த, நிற வேறுபாடுகள் குறித்த அறிவியல் கோட்பாடுகளும் விதிகளும், அவர்களது உருவாக்கங்களை உணர்வுப்பதிவுவாதப் பாணியிலிருந்து வேறுபடுகின்ற புது உணர்வுப்பதிவுவாதப் பாணியில் வைத்தன. பிரிப்பியப் பாணியில் தாக்கத்தை ஏற்படுத்திய, ஒளி, நிறம் என்பவை தொடர்பான கோட்பாடுகளை உருவாக்கிய அறிவியலாளர்கள், ஓவியர்களுள், சார்ள்சு என்றி, சார்ள்சு பிளாங்க், டேவிட் பியரே கியோட்டினோ அம்பேர்ட் டி சுப்பர்வில், டேவிட் சட்டர், மைக்கேல் இயுசீன் செவ்ரேல், ஒக்டென் ரூட், ஏர்மன் வொன் எம்மோல்ட் என்பவர்கள் அடங்குவர்.

## மேற்கோள்கள்

பகுப்பு: ஓவியப்பாணிகள்
இபெக்ஸ் காட்டாடு

**இபெக்ஸ் காட்டாடு** (*Ibex*) என்பது  காட்டு ஆடு ஆகும். இது  ஒரு  பேரினம் ஆகும். இந்த ஆடு ஒன்பது ஆட்டு இனங்களின் மூதாதை ஆகும். இந்தியாவில் இவை இமயமலையில் காணப்படுகின்றன.

இந்த காட்டு ஆடுகள் மலை வாழ் விலங்குகாக உள்ளன. இவற்றால் வெற்றுப் பாறைகள் மீது ஏறி  உணவு தேடி உண்டு  வாழ முடியும், இவை மிகவும் சுறுசுறுப்பானவை. கட்டுடல் கொண்டவை. ஆண் ஆட்டிற்கு நீணட தாடியும், நீண்ட தட்டையான வளைந்த கொம்புகளும் இருக்கும். பெண் ஆடுகளின் கொம்புகள் சிறியன. இவற்றின் நிறம் பருவ காலத்துக்கு ஏற்ப மாறுபடும். குளிர் காலத்தில் சாம்பல் கலந்த மஞ்சள் நிறமும், வெயில் காலத்தில் ஆண் ஆடுகள் வெண்திட்டுகள் கொண்ட அடர் பழுப்பு நிறமும், பெண் ஆடுகள்  மஞ்சள் கலந்த பழுப்பு நிறமுமாக காணப்படும். இது ஒன்பது ஆட்டு இனங்களுக்கு மூதாதையாக கருதப்படுகிறது அவை.

* West Caucasian tur (Capra caucasica)
* East Caucasian tur (Capra caucasica cylindricornis)
*மார்க்கோர் காட்டு ஆடு (Capra falconeri)
*வீட்டு ஆடு (Capra hircus; includes feral goat)
* Bezoar ibex (Capra hircus aegagrus)
* அல்பைன் ஐபெக்ஸ் 
* Nubian ibex (Capra nubiana)
* Spanish ibex (Capra pyrenaica)
* Siberian ibex (Capra sibirica)
* Walia ibex (Capra walie)

## மேற்கோள்கள்

பகுப்பு:ஆடுகள்
பகுப்பு:ஆப்பிரிக்கப் பாலூட்டிகள்
அலுமினியம் சிலிக்கேட்டு

**அலுமினியம் சிலிக்கேட்டு அல்லது அலுமினம் சிலிக்கேட்டு** *(Aluminium silicate or aluminum silicate)* என்பது அலுமினியம் ஆக்சைடு, Al2O3 மற்றும் சிலிக்கன் ஈராக்சைடுSiO2 ஆகிய சேர்மங்களில் இருந்து தருவிக்கப்படும் வேதிச் சேர்மங்களாகும். இவை இயற்கையாகவே தோன்றுவனவாகவும் அல்லது செயற்கை முறையில் தயாரிக்கக்கூடிய நீரிலிகள் அல்லது நீரேற்றுகளாகவும் இருக்கலாம். அலுமினியம் சிலிக்கேட்டுகளின் பொது வாய்ப்பாடு பெரும்பாலும் xAl2O3.ySiO2.zH2O என்று குறிப்பிடப்படுகிறது. மேலும் அலுமினியம் சிலிக்கேட்டு என்ற பகுப்பு கீழ்கண்ட சேர்மங்களையும் உள்ளடக்கியது ஆகும்.

* Al2SiO5, (Al2O3.SiO2), இயற்கையில் கனிமங்களாகத் தோன்றுபவை, அண்டலுசைட்டு, கயனைட்டு மற்றும் சில்லிமனைட்டு முதலியன. இவை வெவ்வேறு படிக வடிவங்களில் காணப்படுகின்றன.

* Al2Si2O5(OH)4, (Al2O3·2SiO2·2H2O), இயற்கையில் கயோலினைட்டு கனிமங்களாகத் தோன்றுபவை, இவை அலுமினியம் சிலிக்கேட்டு இருநீரேற்றுகள் என்றும் அழைக்கப்படுகின்றன.  நுண்ணியத் துகளாகக் காணப்படும் இத்தூள் காகிதம், இரப்பர் ஆகியனவற்றில் நிரப்பியாகவும் மற்றும் சாயத் தொழிலிலும் பயன்படுத்தப்படுகிறது.

* Al2Si2O7, (Al2O3.2SiO2), மெட்டா கயோலினைட்டு என்று அழைக்கப்படும் இவை கயோலினை 450 0 செல்சியசு வெப்பநிலைக்கு சூடுபடுத்துவதால் உண்டாகின்றன. தொகுப்பிலுள்ள

*	Al6SiO13, (3Al2O3.2SiO2), முல்லைட்டு கனிமம், வெப்பவியக்கவிசையின்படி வளிமண்டல அழுத்தத்தில்  நிலைப்புத்தன்மை கொண்ட Al2O3-SiO2. தொகுப்பிலுள்ள ஒரே இடைமுகக்கனிமம் ஆகும். இது '3:2 முல்லைட்டு என்ற பெயராலும் அழைக்கப்பட்டு 2Al2O3.SiO2, Al4SiO8 '2:1 முல்லைட்டு' என்ற கனிமத்தில் இருந்து வேறுபடுத்தப்படுகிறது. 

* Al6SiO13, (3Al2O3.2SiO2), முல்லைட்டு கனிமம், வெப்பவியக்கவிசையின்படி வளிமண்டல அழுத்தத்தில்  நிலைப்புத்தன்மை கொண்ட Al2O3-SiO2 தொகுப்பிலுள்ள ஒரே இடைமுகக்கனிமம் ஆகும். இது '3:2 முல்லைட்டு என்ற பெயராலும் அழைக்கப்பட்டு 2Al2O3.SiO2, Al4SiO8 '2:1 முல்லைட்டு' என்ற கனிமத்தில் இருந்து வேறுபடுத்தப்படுகிறது.

* 2Al2O3.SiO2, Al4SiO8 '2:1 முல்லைட்டு

## அலுமினியம் சிலிக்கேட்டு கலவைப் பொருட்கள், இழைநார்
அலுமினியம் ஆக்சைடு மற்றும் சிலிக்கன் ஈராக்சைடு ஆகிய சேர்மங்களால் ஆக்கப்பட்ட ஒருவகையான இழைநார் சேர்மம் அலுமினியம் சிலிக்கேட்டு ஆகும். எனவே இவை அலுமினியம் சிலிக்கேட்டு இழைநார்கள் என்ற பெயராலும் அழைக்கப்படுகின்றன. வேதிச்சேர்மங்கள் என்பதைத் தாண்டி இவைகள் பளபளப்பான கண்ணாடிக் கரைசல்களாக உள்ளன. இவற்றின் பகுதிப்பொருட்கள் அலுமினா, Al2O3 மற்றும் சிலிக்கா, SiO2 ஆகியனவற்றின் எடைகளின் அடிப்படையில் விவரிக்கப்படுகின்றன. அலுமினாவின் எடை சதவீதத்தை அதிகரிப்பதால் ஒரு பொருளின் வெப்பத் தடையை அதிகரிக்கமுடியும். கம்பளிகள், போர்வைகள், உரோம அட்டைகள், காகிதங்கள் அல்லது அட்டைகள் முதலியனவற்றிலும் இந்த இழைநார் பொருட்கள் இடம்பெறுகின்றன.

## மேற்கோள்கள்


## இவற்றையும் காண்க
* அலுமினோசிலிக்கேட்டு

## வெளி இணைப்புகள்
* Aluminum silicates  at the University of Waterloo, Canada

பகுப்பு:அலுமினியம் சேர்மங்கள்
பகுப்பு:சிலிக்கேட்டுகள்
பகுப்பு:நேர்ச்சாய்சதுரக் கனிமங்கள்
மார்க்கோர் காட்டு ஆடு

**மார்க்கோர் காட்டு ஆடு** ( ஆங்கிலம்;*markhor* பஷ்தூ மொழி : مرغومی marǧūmi; பாரசீக மொழி / உருது : مارخور) என்பது ஒரு பெரிய  காட்டு ஆட்டு இனம் ஆகும்.  இவை  வட-கிழக்கு ஆப்கானிஸ்தான், வடக்கு பாக்கித்தான், காஷ்மீர், தெற்கு தஜிகிஸ்தான்,  தெற்கு உஸ்பெகிஸ்தான்  போன்ற இடங்களில் காணப்படுகிறன.
இந்த ஆட்டு இனத்தை பன்னாட்டு இயற்கைப் பாதுகாப்புச் சங்கம்  அருகிய இனம் என  பட்டியலிட்டுள்ளது. 2015 வரை அச்சுறு நிலையை அண்மித்த இனம் என மோசமான நிலையில் இருந்தது. கடந்த பத்தாண்டுகளில் இவற்றின் எண்ணிக்கை சுமார் 20%  அதிகரித்துள்ளது என்பது மகிழ்ச்சியான செய்தியாகும். இந்த மார்கோர் காட்டு ஆடுகளே பாக்கித்தானின்  தேசிய விலங்கு ஆகும்.

## விளக்கம்
இவை பருத்த உடலும், அடர்ந்த மென் மயிரும் கொண்டவை. கிடா ஆட்டுக்கு அதன் சாம்பல் நிற பிடரிமயிர் முட்டிவரை தொங்கும். பெட்டை ஆட்டுக்கு இந்த பிடரி மயிர் சற்று குறைந்த நீளத்துடன் முகவாய்க்கட்டைவரை தொங்கும். கிடாவுக்கு நீண்ட தட்டையான முறுக்கிய கொம்புகள் காணப்படும். பெட்டை ஆட்டின் கொம்புகள் சிறியவை. இவற்றின் முடி குளிர் காலத்தில் அழுக்குச் சாம்பல் நிறத்திலும், வெயில் காலத்தில் நீளம் குறைந்து செம்பழுப்பு நிறத்திலும் காணப்படும்.
## மேற்கோள்கள்

பகுப்பு:ஆடுகள்
பகுப்பு:பாக்கித்தான் தேசியச் சின்னங்கள்
புளூ இசுட்ரீக் மெக்காய்

**புளூ இசுட்ரீக் மெக்காய்** (*Blue Streak McCoy*) என்பது 1920-ம் ஆண்டில் அரி கேரி நடிப்பில் வெளியாகித் தொலைந்துபோன அமெரிக்க மேற்கத்தியத் திரைப்படமாகும்.

## நடிப்பு
* இச்சாப் மெக்காயாக அரி கேரி 
* எய்லீன் மார்லோவியாக லீலா லெசுலீ
* அவார்ட் மார்லோவியாக சார்லசு ஏர்லிங்க்
* சூனியர் ஆல்பெர்ட் மார்லோவாக பி. ரீவீசு ஈசன்
* டயானா இயூக்சாக ருத் புள்ளர் கோல்டன் 
* பிராங்க் ஓட்டிசாக ரே ரிப்லி
* முல்காலாக சார்லசு லீ மாயன்
* கன்சிட்டாக ருத் ராய்சு 
* இவர்களுடன் பென் அலெக்சாண்டர்

## இவற்றையும் பார்க்கவும்
* 1920-ம் ஆண்டில் வெளியான அமெரிக்க திரைப்படங்கள்
* அரி கேரி நடித்துள்ள திரைப்படங்கள் 

## மேற்கோள்கள்

## வெளி இணைப்புகள்
* 

பகுப்பு:அமெரிக்கத் திரைப்படங்கள்
பகுப்பு:1920 திரைப்படங்கள்
பகுப்பு:ஊமைத் திரைப்படங்கள்
பகுப்பு:தொலைந்த திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
அசாம் முயல்

**அசாம் முயல்** (, ***Caprolagus hispidus***) என்பது ஒரு காட்டு முயல் ஆகும். இவ்வினம் தெற்கு ஆசியாவில் காணப்படுகிறது. இவை இந்தியாவில், இமயமலை அடிவாரத்தில் காணப்படுகின்றன. இன்று இந்த முயல்களின் வாழ்விடம் 500 சதுர கி.மீ. (190 சதுர மைல்) பரப்பளவுக்கும் குறைவாகச் சுருக்கப்பட்டு உள்ளது. இதனால் இவற்றின் எண்ணிக்கை குறைந்துவிட்டது.  விவசாய நிலங்களின் பெருக்கம், அணைகள்,  மக்கள் தொகை வளர்ச்சி போன்ற காரணங்களினால் இவற்றின் எண்ணிக்கைக் குறைந்துவிட்டது. இதை அருகிய இனம் என்று  1986 இல் பன்னாட்டு இயற்கைப் பாதுகாப்புச் சங்கம் அறிவித்து.

## பண்புகள்
இந்த முயலுக்குத் தடித்த குட்டையான முள் போன்ற மயிர் இருக்கும். இவற்றின்  காதுகள் மிகவும் குறுகி சிறியதாக இருக்கும். இது அடர் பழுப்பு நிற முடிகள் கொண்டும், வெள்ளை நிற வயிறும் உடையாது. சராசரியாக, இந்த முயல் தலை முதல் வால்வரை 476 மிமீ (18.7 அங்குலம்) நீளம் கொண்டது. இம்முயலின் அசாமிய மொழிப் பெயரான *காக்கரிக்கட்டா சகா* (খাগৰিকটা শহা, khagorikota xoha) *கோரைப்புல்வெட்டி முயல்* எனப் பொருள் தரும்.

## பரவல் மற்றும் வாழ்விடம்
ஒரு காலத்தில் உத்திரப்பிரதேசத்தில் உள்ள தெராய், அசாம், தெற்கு நேபாளம், மேற்கு வங்கம், திரிபுரா போன்ற பகுதிகளில் காணப்பட்ட இந்த முயல்கள் தற்போது மேற்குவங்கம், அசாம் நேபாளம் ஆகிய காடுகளில் ஒடுங்கிவிட்டது.

## மேற்கோள்கள்

பகுப்பு:முயல்கள்
2015 இல்லாபெல் புவிநடுக்கம்

**2015 இல்லாபெல் புவிநடுக்கம்**  செப்டெம்பர் 16ந் திகதி  சிலி நாட்டின் இல்லாபெல் கரையோரத்தில் இருந்து 46கி.மீ தூரத்தில், சிலி நியம நேரப்படி 19:54:33 க்கு உந்தத்திறன் ஒப்பளவு  8.3.அளவில் நிகழ்ந்தது. நசுகா தட்டு மற்றும் தென் அமெரிக்கத் தட்டுகளில் ஏற்பட்ட அழுத்தங்களே இப்புவி நடுக்கத்திற்குக் காரணமாகும் இதுவரை நான்கு புவிநடுக்கத்திற்குப் பிந்திய அதிர்வுகள் ஏற்பட்டுள்ளன.

சிலி அரசு 5 பேர் உயிரிழந்ததாக அறிவித்தது  மேலும் 20 பேர் காயமடைந்தனர். சுனாமி எச்சரிக்கை எக்குவடோர், பெரு, நியூசிலாந்து, பிஜி, சொலமன் தீவுகள், கவாய் மற்றும் கலிபோர்னியா ஆகிய நாடுகளுக்கு விடுக்கப்பட்டது.

## மேற்கோள்கள்

பகுப்பு:2015 நிலநடுக்கங்கள்
பகுப்பு:சிலியில் நிலநடுக்கங்கள்
ஜெர்டன் கல்குருவி

**ஜெர்டன் கல்குருவி (ஜெர்டன் கோர்சர்)** (Jerdon's courser) என்பது உலகில் காணப்படும் அரிய வகை பறவைகளில் ஒன்றாறகும். 1900 ஆண்டு முதல் எவர்கண்ணுக்கும் இப்பறவை தென்படாததால் இப்பறவை முற்றிலும் அழிந்துவிட்டதாக கருதப்பட்டுவந்தது. ஆயினும் 1986ஆம் ஆண்டு ஆந்திராவில் உயிருடன் இருப்பது கண்டுபிடிக்கப்பட்டது. தற்போது ஆந்திராவில் எஞ்சியிருக்கும் இந்தப் பறவைக்கு தெலுங்கில் "கலிவிக்கோடி" என்ற பெயர் இருந்தாலும், பறவையியளாளர் தாமஸ் சி. ஜெர்டன் நினைவாக இப்பறவைக்கு வைக்கப்பட்ட ஜெர்டன் கோசர் என்ற பெயரே பறவையியளாளர் மத்தியில் நிலவுகிறது. இந்தியாவில் ஆந்திரப்பிரதேசத்தில் கிழக்குத் தொடர்ச்சி மலையில் சில இடங்களில் மட்டுமே இருப்பதாக அறியப்படுகிறது.

## விளக்கம்
இப்பறவை இளஞ்சிவப்பான பழுப்புவண்ண இறகுகளும், அகன்ற வெள்ளி மாலை சூட்டியது போன்ற கழுத்தும் கொண்டிருக்கும். இதன் முகவாய் கட்டையும், தொண்டையும் வெண்மையாகக் காணப்படும். வயிற்றுப்பகுதி சாம்பல் வெண்மையிலும், வால் இறகுகள் கருமைபடிந்த வெண்ணிறத்தில் இருக்கும்.

## தற்போதைய நிலை

இப்பறவை சில வரலாற்றுப் பதிவுகள் மூலம் மட்டுமே அறியப்பட்டு வந்தது. 1986ஆம் ஆண்டு இது மீண்டும் கண்டுபிடிக்கப்படும் வரை இது அற்றுவிட்ட இனம் என்று கருதப்பட்டது. பம்பாய் இயற்கை வரலாற்று சங்கத்தில் பறவையியலாளராகப் பணியாற்றிய பாரத் பூசன் என்பவர் இப்பறவையை மீண்டும் கண்டுபிடித்தார். உள்ளூரில் வலையைக் கொண்டு பறவைகளைப் பிடிப்பவர்களின் உதவியோடு அவர் ஒரு பறவையை பிடித்தார். கண்டுபிடிக்கப்படுவதற்கு முன்னர் இது ஒரு பகலாடிப் பறவை என்றே கருதப்பட்டது. வாழ்விட அழிவு காரணமாக இப்பறவை இன்னும் மிக அருகிய இனமாகவே தொடர்கிறது. இது ஒரு இரவாடிப் பறவையாகும். பூச்சியுண்ணி என்று கருதப்படுகிறது. அரிதான பறவையாக இருப்பதால் இதன் வாழ்வியல் மற்றும் கூடுகள் அமைக்கும் முறைகள் பற்றி இன்னும் யாருக்கும் தெரியவில்லை.

மதிப்பீட்டின்படி 50 முதல் 249 பறவைகள் இருக்கலாம் என்று கருதப்படுகிறது. புகைப்படக் கருவிகளை அமைத்தல் மற்றும் மிருதுவான மணலைக் கொட்டி இவற்றின் கால் தடப் பதிவுகளை எடுத்தல் ஆகிய தொழில்நுட்பங்களின் மூலம் மேற்கொள்ளப்பட்ட சமீபத்திய ஆய்வுகளின்படி இவற்றின் எண்ணிக்கை அடர்த்தியானது கணக்கிடப்பட்டுள்ளது. உலகில் இப்பறவைகளின் எண்ணிக்கையானது ஒரு சிறிய பகுதியில் மட்டுமே உள்ளது. இவை தற்போது வாழும் வாழிடத்தின் ஒத்த சூழ்நிலைகளை கொண்ட அண்டை பகுதிகளில் உள்ள மக்களுக்கு, இப்பறவைகளின் படங்களை விநியோகித்தல் மற்றும் இப்பறவைகளின் சத்தத்தை எழுப்பும் சிறிய மின்னணுக் கருவிகளை அளித்தல் ஆகியவற்றின் மூலம் இவை வாழும் புதிய பகுதிகளை கண்டறிய முயற்சிகள் மேற்கொள்ளப்பட்டுள்ளன. 2008 ஆம் ஆண்டின் போது, இவை முன்னர் வாழ்ந்த கிழக்கு மகாராஷ்டிராவின் கட்சிரோலி மாவட்டத்தின் சிரோஞ்சா பகுதிக்கு அருகில் இவற்றைத் தேடியபோது இவற்றைக் கண்டறிய முடியவில்லை.

1988ஆம் ஆண்டு இந்திய அஞ்சல் துறை இப்பறவை மீண்டும் கண்டுபிடிக்கப்பட்டதை நினைவுகூறும் விதமாக ஒரு அஞ்சல் தலையை வெளியிட்டது.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:மிக அருகிய இனங்கள்
1708

**1708** (MDCCVIII) ஒரு ஞாயிற்றுக்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.

## நிகழ்வுகள்
* ஆகத்து 18 - எசுப்பானியாவின் மினோர்க்கா நகரம் பிரித்தானியப் படைகளால் கைப்பற்றப்பட்டது.
* ஆகத்து 29 - மாசச்சூசெட்ஸ், ஏவர்ஹில் நகரில் பழங்குடியினரின் தாக்குதலில் 16 குடியேறிகள் கொல்லப்பட்டனர்.
* செப்டம்பர் 28 - பெரும் வடக்குப் போர்: லெசுனயாவில் உருசியாவின் முதலாம் பீட்டர் [சுவீடியப் படைகளைத் தோற்கடித்தான்.
* [அக்டோபர் 12 பிரித்தானியப் படைகள் லீல் நகரைக் கைப்பற்றினர்.
* அக்டோபர் 26 இலண்டனில் புனித பவுல் பேராலயம் கட்டி முடிக்கப்பட்டது.
* பிரித்தானிய நாடாளுமன்றத்தின் அனுமதியுடன், கிழக்கிந்தியத் தீவுகளில் வணிகம் செய்து வந்த இலண்டன் மேர்ச்சன்ட்சு கம்பனி, இங்கிலீசு கம்பனியுடன் இணைக்கப்பட்டு பிரித்தானிய கிழக்கிந்திய நிறுவனம் உருவானது.

## பிறப்புகள்

## இறப்புகள்
* அக்டோபர் 7 - குரு கோவிந்த் சிங், சீக்கியர்களின் 10வது குரு. (பி. 1666)
* டிசம்பர் 28 - யோசப் பிட்டன் டீ டொர்னபோர்டு, பிரெஞ்சு தாவரவியலாளர் (பி. 1656)

## மேற்கோள்கள்

## 1708 நாற்காட்டி
பாக்சைட்டு உற்பத்தி செய்யும் நாடுகளின் பட்டியல்

**பாக்சைட்டு உற்பத்தி செய்யும் நாடுகளின் பட்டியல்** *(List of countries by bauxite production )* என்பது அலுமினியத்தின் தாதுவான பாக்சைட்டு என்ற கனிமத்தை உற்பத்தி செய்யும் நாடுகளின் பட்டியல் ஆகும். 2014 ஆம் ஆண்டு நிலவரப்படி நாடுகளின் பட்டியல் இங்குத் தரப்பட்டுள்ளது.

பாக்சைட் (Bauxite) என்பது அலுமினியத்தின் மிக முக்கியமான கனிமமாகும். இப்பாறைவடிவ தாதுவில் பெரும்பாலும் கிப்சைட்டு,Al(OH)3, போயிமைட்டு γ-AlO(OH)  மற்றும் டையாசுபெரா (α-AlO(OH)) ஆகிய கனிமங்கள் கலந்துள்ளன. கெதேயிதைட்டு மற்றும் எமதைட்டு போன்ற இரும்பு ஆக்சைடுகள், கயோலினைட்டு எனப்படும் களிமண் கனிமம், மற்றும் அனாடேசு எனப்படும் தைட்டானியம் ஈராக்சைடு,TiO2 ஆகியவற்றுடன் கலந்து கலவையாகவும் பாக்சைட்டு தாது காணப்படுகிறது. தெற்கு பிரான்சில் உள்ள சிறிய கிராமமான லெசு பாக்சு என்ற இடத்தில் பாக்சைட்டு கண்டறியப்பட்டது.  இக்கனிமம் அலுமினியத்தைக் கொண்டிருக்கிறது என்பது முதன்முதலில் அவ்விடத்தில் கண்டறியப்பட்டதால் இக்கனிமத்திற்கு பாக்சைட் என்ற பெயரும் வைக்கப்பட்டது. பிரெஞ்சு புவியலாளர் பியெர் பெர்த்தியர் 1821 ஆம் ஆண்டில் இப்பெயரைச் சூட்டினார்.

## பாக்சைட்டு உற்பத்தி செய்யும் நாடுகளின் பட்டியல்

## வெளி இணைப்புகள்
*http://minerals.usgs.gov/minerals/pubs/commodity/bauxite/mcs-2015-bauxi.pdf		

பகுப்பு:கனிமங்கள்
பாக்சைட்டு
கால்சியம் அயோடைடு

**கால்சியம் அயோடைடு** *(Calcium iodide)* என்பது CaI2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். கால்சியம் மற்றும் அயோடின் சேர்ந்து அயனிச் சேர்மமாக இது உருவாகிறது. நிறமற்ற திண்மமாக உள்ள இச்சேர்மம் நீர்த்துப் போகும் தன்மையுடன் நீரில் நன்றாகக் கரையக்கூடிய தன்மையைக் கொண்டிருக்கிறது. கால்சியம் அயோடைடு சேர்மத்தின் பண்புகள் அதனுடன் தொடர்புடைய ஆலைடு சேர்மமான கால்சியம் குளோரைடுடன் ஒத்திருக்கிறது. புகைப்பட வேதியியலில் கால்சியம் அயோடைடு பயன்படுத்தப்படுகிறது. மேலும், பூனைகளுக்கு அயோடின் சத்து வழங்கக் கூடிய அயோடின் மூலமாகவும் இது உணவில் பயன்படுகிறது.

## வினைகள்
1898 ஆம் ஆண்டில் என்றி மோயிசான்,  கால்சியம் அயோடைடை தூய சோடியம் உலோகத்துடன் சேர்த்து ஒடுக்குதல் வினையின் மூலமாக தூய நிலை கால்சியத்தைத் தயாரித்தார்:

:CaI2  +  2 Na  →  2 NaI + Ca

கால்சியம் கார்பனேட்டுடன் கால்சியம் ஆக்சைடு அல்லது கால்சியம் ஐதராக்சைடு சேர்த்து ஐதரயோடிக் அமிலத்துடன் சூடுபடுத்துவதன் மூலமாக கால்சியம் அயோடைடைத் தயாரிக்கலாம்:
:CaCO<sub>3</sub>  +  2 HI  →   CaI2  +  H<sub>2</sub>O + CO<sub>2</sub>
 
காற்றில் மெல்ல ஆக்சிசன் மற்றும் கர்பன் டை ஆக்சைடுடன் வினைபுரிந்து அயோடினை வெளியேற்றுகிறது. மாசடைந்த அயோடின் மாதிரிகளின்  ஐயந்தரும் மஞ்சள் நிறத்திற்கு இதுவே காரணமாகும் 
: 2 CaI2 + 2 CO2 + O2 → 2 CaCO3 + 2 I2

## மேற்கோள்கள்


பகுப்பு:கால்சியம் சேர்மங்கள்
பகுப்பு:அயோடைடுகள்
பகுப்பு:கார மண் உலோக ஆலைடுகள்
பகுப்பு:நீர் ஈர்க்கும் பொருட்கள்
இலங்கைப் பாதுகாப்புத் தரப்பினரின் பாலியல் வன்முறைகள்

**இலங்கைப் பாதுகாப்புத் தரப்பினரின் பாலியல் வன்முறைகள்** என்பது ஈழப் போரின் போது இலங்கைத் தமிழர்களுக்கு எதிராக பல தரப்பான இலங்கைப் பாதுகாப்பு தரப்பினராலும் திட்டமிட்ட முறையில் பாலியல்  மற்றும்  பால்நிலை  சார்ந்த  வன்முறைகள் அதிகளவில் பயன்படுத்தப்பட்டது ஆகும்.  பாலியல் வன்முறைகள் தொடர்பான பல அமைப்புகளினாலும் ஆதாரங்கள் திரட்டப்பட்டுள்ளன.  இலங்கை மீதான ஐநா மனித உரிமை ஆணையர் அலுவலக விசாரணையும் இதனை வெளிகொணர்ந்துள்ளது.  "இவ்வாறு பாதிக்கப்பட்டவர்களில்  பெண்கள்  மாத்திரமின்றி  ஆண்களும்  அடங்குவர்."  அந்த அறிக்கை " பாலியல் வன்முறைகள் தனிப்பட்ட செயற்பாடுகளல்ல,  அதற்குமாறாக அவை சித்திரவதை செய்வதனை நோக்காகக் கொண்ட கொள்கையின் அடிப்படையில் திட்டமிட்டுப் பாவிக்கப்பட்ட பொறிமுறைகளாகும் என்பது தெளிவாகின்றது." என்று குறிப்பாடச் சுட்டிக்காட்டுகின்றது. மேலும் இந்த வன்முறைகளுக்காக ஒருவர் கூட இன்றுவரை சட்டத்தினால் தண்டிக்கப்படவில்லை..

## ஆதாரங்கள்
### இலங்கை மீதான ஐநா மனித உரிமை ஆணையர் அலுவலக விசாரணை

## மேற்கோள்கள்


பகுப்பு:இலங்கையில் மனித உரிமைகள்